Uutisissa: Terroristit teurastivat julmasti 2 600 ihmistä.
700 000 ihmistä on joutunut lähtemään pakoon.
Mosambik on maailman vaarallisimpia paikkoja.
Miksi tämä amerikkalaislähetti asuu siellä?
Lisäksi: Sudan tunnettiin julmuuksista kristittyjä kohtaan.
Nyt siellä puhaltavat vapauden tuulet. Mikä on muutoksen takana?
Ja: Tosi-TV-tähti, joka ei uskonut Jumalaan.
Mitä tapahtui, kun hän joutui pois Selviytyjistä?
Miten toisen selviytyjän sanoma muutti hänen elämänsä?
KRISTILLISEN MAAILMAN UUTISET
Tervetuloa! Olen Wendy Griffith. George Thomas on juttumatkalla.
Amina näki muslimiterroristien teurastavan hänen aviomiehensä.
Sitten perheenjäsenet ja naapurit pakotettiin kylpemään tämän veressä.
Tällaisia julmuuksia tapahtuu maassa, joka on maailman vaarallisimpia.
Miksi amerikkalaislähetti asuu siellä?
Ja mitä ihmeitä Heidi Baker näkee kauhun keskellä?
George Thomas jatkaa.
Heidi Baker asuu maassa, joka on maailman köyhimpiä -
ja nyt myös maailman vaarallisimpia.
Sitä ei arvaisi, kun Heidi puhuu.
On mahtavaa elää juuri tässä ajassa.
61-vuotias Baker asuu Mosambikissa Cabo Delgadon maakunnassa, -
jossa Isisille uskolliset taistelijat -
ovat vuodesta 2017 tappaneet yli 2 600 ihmistä -
ja ajaneet kodeista 700 000 ihmistä -
yrittäessään perustaa islamilaisen kalifaatin.
Jos uskoo Jeesukseen, -
on listalla ensimmäisiä.
Terrori-iskuista kymmenet ovat al-Shabaab-nimisen ryhmän tekemiä.
Kartalla näkyy iskujen määrä Cabo Delgadossa -
pelkästään kahdeksan viime kuukauden aikana.
Kirkkoja on poltettu. Ellei ole samaa mieltä terroriryhmän kanssa, -
olipa mistä uskonnosta tahansa, -
heidän kotinsa ja viljelyksensä poltetaan.
Maaliskuun 24. päivänä al-Shabaab teki iskun, -
joka on eteläisen Afrikan pahimpia iskuja.
Bakerin kotoa pohjoiseen sijaitsevaan Palmaan -
ryntäsi satoja taistelijoita. Tuhannet asukkaat pakenivat.
Olin töissä, kun he iskivät. Pakenin ja menin metsään piiloon.
Kymmeniä siviilejä, mm. 12 ulkomaalaista, tapettiin.
Osa mestattiin Palman rannoilla.
Meitä tapettiin. Talojamme poltettiin. Lapsiamme siepattiin.
Hallinnon joukot valtasivat Palman 10 päivän piirityksen jälkeen.
Kymmenettuhannet asukkaat eivät ole vieläkään palanneet.
Islamistit ovat viime viikkoina tehneet lisää iskuja.
Al-Shabaab on pelottava joukko.
En halua, että minut hakataan palasiksi.
En halua kuulostaa tekopyhältä. En halua tulla siepatuksi.
Haluan saarnata evankeliumia vielä monta kymmentä vuotta.
Baker johtaa kristillistä Iris Global -avustusjärjestöä.
Hän on asunut Mosambikissa yli 25 vuotta -
ja nähnyt itse hävityksen ja kivun.
Herra toimii väkevästi, hän sanoo silti.
Tragedian keskellä Jumala tekee ihmeellisiä asioita.
Hän pyyhkii pois kyyneleitä.
Hän on kuullut lukemattomia tarinoita jihadistien kynsistä paenneilta.
Jihadistit tappoivat Aminan aviomiehen, -
koska tämä ei suostunut kieltämään Kristusta.
Mies tapettiin Aminan silmien edessä.
Naapureita, serkkuja ja sukulaisia käskettiin kylpemään miehen veressä.
Muuten heitä kidutettaisiin vielä pahemmin.
Ja sitten on Feli Zardon ihme.
Hänet ristiinnaulittiin ja sytytettiin palamaan, mutta hän selviytyi.
Hänen luultiin kuolleen. Hänet laskettiin ristiltä.
Hänellä on pahat fyysiset arvet, -
mutta nyt hän hoitaa tiimimme logistiikkaa.
Baker on evankelioinut laajalti Cabo Delgadossa ja lähimaakunnissa.
Sadattuhannet ovat vastaanottaneet Kristuksen.
Herra toi hänet Mosambikiin tällaista aikaa varten, Baker uskoo.
Emme tienneet, että Jumala valmisteli meitä -
olemaan oikeita ihmisiä oikeassa paikassa oikeaan aikaan -
ja jakamaan ihanan Vapahtajan, Jeesuksen, radikaalia rakkautta.
Hän pyytää omiaan olemaan Hänen kätensä ja jalkansa -
tässä maailmassa.
Isis kukistettiin Syyriassa ja Irakissa yli vuosi sitten.
Nyt sen tähtäimessä on Afrikka, -
etenkin kristittyenemmistöiset maat, kuten Mosambik.
Isisiä ja al-Qaidaa pidetään usein -
esimerkiksi Afganistanin, Syyrian ja Irakin tuotteina.
Mutta islamistien terrori lisääntyy nyt Afrikassa.
McCaul johtaa edustajainhuoneen ulkoasiainvaliokunnan republikaaneja.
Hän kertoo, että puutteellinen turvallisuus Afrikassa -
on suurin jihadistiliikkeen ruokkija.
Jos valtio on luhistunut tai hallinto on heikko, -
jihadistit saavat tehdä rauhassa terrori-iskuja -
sekä saalistaa ja rekrytoida nuoria.
Isis ottaa heidät ilomielin lippunsa alle taistelemaan hallintoa vastaan.
Terrori-iskut ovat lisääntyneet myös muissa Afrikan maissa.
USA lähetti viime kuussa erikoisjoukkoja Mosambikiin -
auttamaan hallintoa islamistien hillitsemisessä.
EU ja kuusitoista Afrikan maata valmistautuvat lähettämään joukkoja.
Maaliskuun isku ei saanut Bakeria luopumaan avustustyöstä.
Hän palvelee tuhansia Palmasta paenneita.
Olemme tehostaneet toimintaamme.
Ruokimme nyt 34 310 ihmistä päivässä.
Lohdutamme rikkinäisiä, syleilemme heitä ja rukoilemme heidän kanssaan.
Baker sanoo, että vaaran kasvaessa -
hän kehottaa tiimiä olemaan viisaita, varautumaan ja: -
Älkää pelätkö. Kiinnittäkää katseenne Jeesukseen.
Hän poistaa pelon ja antaa sinulle periksi antamattoman rohkeuden.
George Thomas, CBN News.
Mahtavaa. Tulossa: Sudan oli kristittyjen pahimpia vainoojamaita.
Nyt siellä voi palvella vapaasti. Kaikki tapahtui kahdessa vuodessa.
CBN:n tuotantoa: God Is For Us.
Jakeita pelastuksesta, rauhasta ja voitosta Roomalaiskirjeestä.
Levy on täynnä jakeita, jotka kertovat, miten tarvitsemme pelastusta, -
lunastuksen lahjaa Kristuksessa.
Saat englanninkielisen CD-levyn, -
joka sisältää jakeita pelastuksesta, rauhasta ja voitosta, -
kun ryhdyt kumppaniksi.
Koska me siis olemme uskosta vanhurskaiksi tulleet, -
niin meillä on rauha Jumalan kanssa -
meidän Herramme Jeesuksen Kristuksen kautta.
Valikoidut jakeet Roomalaiskirjeestä nostavat sinua -
ja kantavat vaikeina aikoina.
Toivon, että jakeet saavat täyttää mielesi ja sydämesi.
Ne muuttavat ajattelutapasi ja lisäävät uskoasi.
Soita ruudun numeroon tai käy kotisivuillamme tänään.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Hei taas! Kiina asetti amerikkalaiselle uskonnonvapausaktivistille pakotteita -
tämän arvosteltua kommunistihallintoa.
Johnnie Moore palveli viime viikkoihin asti -
USA:n uskonnonvapauskomissiossa.
Hän sanoi CBN:lle Kiinan ottaneen hänet kohteekseen, -
koska hän vaati Bidenin hallintoa keskittymään ihmisoikeuksiin.
Kehotin Bidenin hallintoa jatkamaan Trumpin hallinnon polulla -
ja ottamaan mallia siitä, miten USA kilpaili Neuvostoliittoa vastaan.
USA nosti silloin etualalle uskonnonvapauden ja ihmisoikeudet.
Nyt he turvautuivat epätoivoiseen keinoon, -
joka on oikeastaan julkisuustemppu, asettaa pakotteita minun kaltaiselleni.
Se osoittaa, että se on herkkä ja heikompi kuin se esittää.
Kaikkien amerikkalaisten, demokraattien ja republikaanien, -
täytyy päättää, ettemme anna Kiinan kommunistisen puolueen -
tehdä viattomille, mitä he tahtovat.
Moore sanoo pitävänsä suurena kunniana sitä, -
että Kiina asetti hänelle pakotteita, -
ja jatkavansa Kiinan vainottujen vähemmistöjen puolustamista.
Väkivalta Myanmarissa kiihtyy sotilasvallankaappauksen jälkeen.
Ihmisiä pakenee kristittyjen leireille Thaimaahan.
CBN:n Operaatio Siunaus auttaa heitä vaarojen keskellä.
Katsotaan Lucille Talusanin raportti.
Henkilöllisyydet on salattu turvallisuussyistä.
Myine pakeni neljän lapsensa kanssa Myanmarista armeijan julmuuksia.
Aviomies jäi Myanmariin taistelemaan kansan oikeuksien puolesta.
Kaivoimme maahan monttuja, joissa piileskelimme.
Kyläämme satoi luoteja ja pommeja.
Armeija ratsasi talomme. Päätimme silloin paeta turvallisuutemme vuoksi.
Kävelimme kolme päivää ja ylitimme Thaimaan rajan.
Olen kristitty. Rukoilin, että pääsemme leiriin turvallisesti.
Meidän piti jättää lehmät ja kanat.
Nyt minua turhauttaa, että elämme toisten suojissa -
ja jaamme niukan ruoan.
Leiriä ylläpitää kristitty myanmarilainen karen-heimo.
Iso haaste on kuitenkin majoittaa kokonaisia kyliä metsässä.
Heillä ei ole tuloja, ruokaa, lääkkeitä eikä perustarvikkeita.
Vaikka vaarana oli ristituleen joutuminen, -
Operaatio Siunauksen Thaimaan-tiimi pystyi viemään pakolaisille -
paljon kaivattua apua.
Yhteistyössä karen-johtajien ja -sotilaiden kanssa -
Operaatio Siunaus toi riisiä, telttoja, lääkkeitä ja muita tarvikkeita -
jaettavaksi Thaimaan ja Myanmarin rajalla eläville pakolaisille.
Tiimin piti ylittää tämä joki -
viedäkseen avustusta Myanmarin puolelle rajaa.
He rukoilivat pakolaisten puolesta. Näiden joukossa oli opiskelijoita, -
jotka harjoittelevat karenien armeijassa puolustaakseen kansaa.
Armeija on aina ollut itsevaltias. He haluavat hävittää tai orjuuttaa heimot -
ja hajottaa uskonnot, koska he haluavat pysyä vallassa ainiaan.
Meidän täytyy yhdistyä ja taistella armeijaa vastaan, -
joka on sortanut kansaa ja tappanut vastustajiaan.
Kiitos, että autatte tänä vaikeana aikana, kun meitä vainotaan.
Meillä ei ole kotia eikä rahaa. Meillä on sairauksia mutta ei lääkkeitä -
eikä kattoa päämme päällä.
Sotilaana Wai Yan kokee velvollisuudekseen -
suojella pakolaisia ja Myanmarin kansaa.
Meidän täytyy vastustaa vallankaappaajia, vaikka kärsimme.
Vaadimme tasa-arvoa ja kansalaisoikeuksia.
Kiitos, Operaatio Siunaus, että huolehditte hädänalaisista.
Raamattu sanoo: "Sen, mitä teitte näille vähäisimmistä, teitte minulle."
Uskon Jumalan kirjoittaneen järjestönne nimen Elämän kirjaan.
Siunausta teille ja perheillenne.
Kiitos, Lucille.
Sudanin kristityt hämmästelevät maassa tapahtuneita muutoksia.
Vuosikymmenien vainojen jälkeen he saavat palvoa vapaasti.
Kuten Jennifer Wishon kertoo, -
tehtävää on paljon, mutta vähemmistöjen elämä on mullistunut.
USA:n uskonnonvapauskomissio poisti Sudanin -
pahimpien rikkojamaiden listalta ensi kertaa 20 vuoteen.
Sudanin kristityt palvelevat Jumalaa vapaasti vainoja pelkäämättä.
Väliaikaishallinto nousi valtaan, kun Omar al-Bashir syrjäytettiin -
kaksi vuotta sitten. Se on tehnyt isoja muutoksia.
Ihmiset voivat nyt vapaasti harjoittaa uskontoaan julkisesti -
tulematta demonisoiduiksi.
Sudan on kumonnut jumalanpilkkalain, -
lakkauttanut jumalanpilkasta langetetun raippatuomion, -
kieltänyt tyttöjen silpomiseen ja naisten holhouslait -
ja tehnyt joulusta kansallisen pyhäpäivän.
Hallinto tunnustaa ja näkee kristityn yhteisön Sudanissa.
Se sallii kristillisten pyhäpäivien vieton -
ja uskonnon harjoittamisen uskonnossa tärkeinä päivinä.
Näemme myös, että kirkot ja muut pyhäköt ympäri maata -
voivat toimia tavalla, joka ei aiemmin ollut mahdollinen.
He voivat toimia vapaasti ja kokea kuuluvansa Sudanin yhteiskuntaan.
Sudanin uskontoministeri sanoo, että kristityt saavat takaisin -
takavarioidut kirkot, maat ja rahat.
Pääministeri Abdalla Hamdokin alaisuudessa -
Jeesuksen seuraajat nousevat vähitellen johtopaikoille.
Hän nosti hallitukseen kaksi kristittyä. Iso muutos parissa vuodessa.
Työtä on vielä paljon vuosikymmenien uskonnonvastaisen kulttuurin jäljiltä.
Kristityt ja muut vähemmistöt kohtaavat yhä haasteita ja väkivaltaa.
Sudanin nuoret antavat toivoa rauhasta, johtajat sanoivat.
He tekevät yhteistyötä. He ovat käyneet koulua yhdessä.
Nuoret eivät ajattele uskonnollisia eroja, -
vaikka heidät pakotettiin ajattelemaan niin.
Sudanin opetusministeriö uudistaa opetussuunnitelmaa -
tukeakseen eriuskontoisten oppilaiden arvokkuuden ja kuulumisen tunnetta.
Jennifer Wishon, CBN News.
Kiitos. Tulossa: Pokeri ja TV-ohjelma "Selviytyjät".
Miten niistä tuli pakkomielle "Selviytyjät: Kambodžan" kilpailijalle?
Ja miten hän hajosi, kun hänet äänestettiin ulos?
Pääkaupunki Washingtonista rehellisiä raportteja, -
haastatteluja ja analyysejä.
Konkaritoimittajat David Brody, John Jessup, Jenna Browder -
ja Eric Philips kertovat pääuutiset politiikan saralta.
Energia-alan säädöksillä on valtavia vaikutuksia talouteen.
Luotettavia uutisia.
Puolustamme heikoimpia ja avuttomimpia.
Faith Nation arki-iltaisin (EST).
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
"God Is For Us" -taltiointi Pat Robertsonilta.
Ei korkeus eikä syvyys, eikä mikään muu luotu -
voi meitä erottaa Jumalan rakkaudesta, -
joka on Kristuksessa Jeesuksessa, meidän Herrassamme.
Vähennä stressiä ja ahdistusta miettimällä Jumalan lupauksia.
Soita ruudun numeroon tai käy kotisivuillamme -
ja ryhdy CBN:n kumppaniksi, niin saat levyn "God Is For Us".
Pokeri ja TV-ohjelma "Selviytyjät" olivat pakkomielteitä Anna Katelle.
Kun Anna pääsi Selviytyjät: Kambodžaan, -
kovana kilpailijana hän oli elementissään.
Kun hänet äänestettiin ulos, hän romahti.
Miten hän toipui musertavasta kokemuksesta?
Strategiapelit ovat aina kiinnostaneet Anna Katea.
Hän kilpaili Selviytyjien kaudella 32.
Sitä ennen hän pokeriammattilainen.
Pidin Selviytyjistä ja pokerista. Ne ovat hyvin samankaltaisia.
Pitää sopeutua erilaisiin tilanteisiin. Pitää lukea ihmisiä ja tilanteita.
Selviytyjistä ja pokerista tuli pakkomielteitäni, epäjumaliani.
Annan isä on juutalainen, äiti venäläinen. Hän kävi kirkossa, -
mutta uskonto tuli Jumala-suhteen väliin.
On sääntöjä ja määräyksiä.
En pitänyt siitä. Minusta ne rajoittivat liikaa.
Käänsin selän Jumalalle. Ajattelin, ettei Hän ole todellinen.
Lopuksi uskoin, ettei Jumalaa ole olemassa.
Annan vanhemmat erosivat.
Siihen aikaan Anna alkoi kutsua itseään ateistiksi.
Se oli hylätyksi ja torjutuksi tulemisen kokemus.
Isä oli hyvä isä.
Hän ei jättänyt minua. Vietin hänen luonaan viikonloput.
Elämässäni oli paljon kipua. Etsin tyydytystä ja rakkautta, -
mutta se ei koskaan täyttynyt.
Teini-iässä hän rakastui pokeriin.
Joku pyysi minua pelaamaan.
Kun pidän jostain, teen sitä täysillä.
Se on strategiapeli. Siinä on monia eri tasoja.
Se oli minusta tosi kiehtovaa. Siitä tuli riippuvuus.
Lukiosta päästyään hän opiskeli biologiaa.
Hän ei mennytkään lääkikseen, -
vaan muutti yhteen poikaystävän, pokeriammattilaisen, kanssa.
Pelasimme koko päivän. Kävimme syömässä. Pelasimme yöturnauksissa.
En ollut mikään supermenestyjä. En pelannut isoissa turnauksissa.
Mutta elätin itseni sillä.
Voitin välillä 10 000 dollaria, välillä 3 000 dollaria. Se oli kivaa.
Sisäisesti Anna oli onneton.
Elämäni oli spontaania mutta ei hedelmällistä. Olin rikki sisältä.
Anna oli toiveikas kuultuaan koe-esiintymisestä Selviytyjiin.
Esiintyminen ei mennyt hyvin. Kysyin, miksi he soittivat, kun olin mokannut.
He näkivät minussa jotain.
Anna äänestettiin ulos keskivaiheilla. Hän palasi kotiin.
Hänen elämänsä alkoi hajota.
Anna kyseenalaisti elämän tarkoituksen.
Suhde poikaystävään oli hajoamassa.
Vajosin synkkyyteen. En tiennyt, mitä tehdä elämässäni.
Pokeri ei enää kiinnostanut, vaikka ennen pelasin päivittäin.
Poikaystäväni ihmetteli, miksi minä en pelaa.
Rikki ja epätoivoisena hän huusi Jumalan puoleen.
Tiesin, että minun piti lopettaa suhde.
Menin polvilleni, itkin ja paruin. Hajosin täysin.
Muistan, että sanoin: "Jumala, jos olet todellinen, -
osoita se minulle.
Mitä teen elämälläni, koska olen hukassa enkä tiedä, mitä tehdä?"
Kului kaksi viikkoa. Anna ei ollut saanut vastausta.
Hänet kutsuttiin koulukiertueelle muiden tosi-TV-tähtien kanssa -
rohkaisemaan nuoria.
Eräs julkkis sanoi, että hänellä on Annalle viesti Jumalalta.
"Olet kokenut Pyhän Hengen. Jumala on totta." Ihmettelin sitä.
Sitten hän tajusi.
Hän oli ollut teini-ikäisenä oppilasryhmän kanssa Jerusalemissa.
Hän oli käynyt Länsimuurilla.
Sanoin ystävälleni Jumalaa pilkaten: -
"Katso noita idiootteja rukoilemassa Jumalaa, joka ei ole olemassa."
Yhtäkkiä kuulin kaunista laulua.
Tuhannet äänet lauloivat: "Aa".
Sitä kuului kaikkialta.
Katsoin ympärilleni. En ymmärtänyt, mistä laulu tuli.
Se oli uskomaton, syvällinen kokemus.
En tiennyt, mitä se oli, mutta en ollut valmis kuulemaan vastausta.
Kerroin sen julkkikselle. Hän sanoi: -
"Koit Pyhän Hengen ja kuulit enkelten laulavan."
Minä tiesin, että kuulin enkelten laulavan.
Silloin tiesin, että Jumala on todellinen ja yritti saada huomioni.
Menin polvilleni ja tein parannuksen. Sanoin: "Jeesus, anna anteeksi."
Annoin elämäni Herralle.
Kaikki taakat, masennus, suru, rikkinäisyys lähtivät.
Muistan, kuinka painolasti nousi harteiltani.
Anna alkoi kokea todellista Jumala-suhdetta -
raamatunluvun ja rukouksen kautta.
Hän katkaisi suhteen ja luopui pokerista.
Jumala on aina auttanut minua. Jeesus on aina auttanut minua.
Hän on ihmeellisintä maailmassa. Kunpa useampi tuntisi Hänet.
Läheinen suhde Jumalaan on avain Hänen sydämeensä.
Se on todella tyydyttävää.
Olin hukassa, rikki ja etsin rakkautta. Löysin sen Jeesuksesta.
Hän on herrasmies. Hän kolkuttaa, kunnes avaat. Hän on uskomaton.
Aamen. Jumala on todellinen. Pyhä Henki on todellinen.
Jos kysyt elämässäsi, missä Jumala on, huuda Jumalaa niin kuin Anna.
Jumala kohtaa sinut, siellä missä olet. Jatkamme pian.
CBN NEWSIN TUOTANTOA: RUKOUSLINKKI
Taivaan Isä, kiitos Henkesi työstä, -
jossa Raamattua viedään julkisiin kouluihin.
KUUMIA PUHEENAIHEITA. REHELLISTÄ PUHETTA.
SUORA RUKOUSLÄHETYS
Katso Rukouslinkki tiistaiaamuisin CBN:n uutiskanavalta.
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
"God Is For Us" ― erikoistaltiointi Pat Robertsonilta.
Jos Jumala on meidän puolellamme, kuka voi olla meitä vastaan?
Pat Robertson lukee jakeita pelastuksesta, rauhasta ja voitosta.
Mutta näissä kaikissa me saamme jalon voiton hänen kauttansa, -
joka meitä on rakastanut.
Soita ruudun numeroon tai käy sivulla cbn.com -
ja ryhdy CBN:n kumppaniksi, niin saat "God Is For Us" -CD-levyn.
Vahvista uskoasi ja vähennä stressiä ja ahdistusta -
miettimällä Jumalan lupauksia.
Ei korkeus eikä syvyys, eikä mikään muu luotu -
voi meitä erottaa Jumalan rakkaudesta, -
joka on Kristuksessa Jeesuksessa, meidän Herrassamme.
Soita ruudun numeroon tai käy sivulla cbn.com -
ja hanki CD-levy jo tänään.
Saatavana nyt.
Pandemia on lisännyt raamatunlukua Amerikassa, -
kertoo Amerikan raamattuseura.
Kuluneen vuoden aikana Raamatun avasi 181 miljoonaa amerikkalaista.
Aiempina vuosina luku on ollut 169 miljoonaa.
Joka neljäs aikuinen kertoo lukeneensa Raamattua useammin.
Meillä on ollut enemmän aikaa siihen.
Kiitos seurasta! Ensi viikkoon. Näkemiin ja Jumalan siunausta!
Suomennos: Marianne Tenetz